

**ALPINISTIČKI ODSEK “DR RASTKO STOJANOVIĆ”**

 Planinarski savez Beograda – aob@aob.org.rs

SVIM PLANINARSKIM DRUŠTVIMA

ALPINISTIČKIM ODSECIMA, SEKCIJAMA I KLUBOVIMA

PSS – KOMISIJI ZA ALPINIZAM

**PLANINARSKOM SAVEZU BEOGRADA**

PREDMET: Organizacija početnog zimskog alpinističkog tečaja

Na osnovu plana i programa školovanja kadrova Alpinistički odsek "Dr Rastko Stojanović" organizuje:

**POČETNI ZIMSKI ALPINISTIČKI TEČAJ**

U vremenskom periodu od **21. februara do 04. marta 2023. godine.**

Tečaj će se održati po Pravilniku za organizovanje početnog alpinističkog tečaja. Nastava se održava u prostorijama Alpinističkog odseka Beograda (od 21. i 23. februara, od 18 do 20h) i na terenima planinskog masiva **Durmitor CG ili** **Visočica BiH** u periodu **od 25. februara do 04. marta 2023.** Detaljan program tečaja možete pogledati na sajtu Alpinističkog odseka [www.aob.org.rs](http://www.aob.org.rs/) .

Cena tečaja je 180 (stoosamdeset) evra u dinarskoj protiv vrednosti na dan uplate, sa plaćanjem u 2 (dve) rate. Za učesnike mlađe od 21 godine, cena kursa je 130 (stotrideset) evra.

U cenu je uračunata organizacija, instruktaža, korišćenje kompletne tehničke opreme, skripta koja pokriva teorijski deo kursa, majica i naravno diploma za one koji uspešno završe kurs.

Polaznici tečaja sami snose troškove smeštaja, ishrane na terenu, prevoza i osiguranja, što je obično još 60-100 evra.

Način uplate će biti objašnjen na prvom skupu zainteresovanih 21.02.2023. u 18h u prostorijama Alpinistićkog odseka Beograda, adresa: Tadeuša Košćuška 70.

Za tečaj se možete prijaviti na dva načina:

1. Direktno na sastanku odseka četvrtkom od 20 časova.

2. Na web adresi: [www.aob.org.rs](http://www.aob.org.rs/)

**najkasnije do 20. februara 2023.**

Sastanak svih prijavljenih polaznika je u **utorak 21. februara u 18 časova** u prostorijama Alpinistićkog odseka Beograda, adresa: Tadeuša Košćuška 70.

Za sva pitanja obratite se AOB-u na aob@aob.org.rs

Broj polaznika tečaja je ograničen, prijavite se na vreme!

U slučaju organizacionih problema Alpinistički odsek Beograd-a zadržava pravo otkazivanja tečaja.

 Za AO Beograda / Vođa tečaja :

 Beograd 15.1.2023. Alp. Instruktor Predrag Zagorac